Capp. — Hanisa (Kültepe) — 2nd-1st c. BC — Monatsb.Berlin 1880.646 — Rob., Noms ind. 458 — Michel 546
Region: Asia Minor — Cappadocia

αγαθηι τυχηι. ετους μηνος διου εν ανισοις επι δημιουργου παπου του βαλασωπου εδοξεν ανισηνων τηι βουληι και τωι δημωι πρυτανιων ειπαντων επει απολλωνιος αββατος υπαρχων ανηρ καλος καγαθος διατελει περι το ημετερον πολιτευμα αρξας τε εν τωι ετει μετα και ετερων ---ος και αντιποιησαμενος την σινδηνου του απολωνιου ακληρονομητου ουσιαν υποστησαμενος δαπανας τε και κακοπαθιας καλουμενος εν ευσεβειαι επι την δικαιοδοσιαν επι τε μηνοφιλου του μαιδατου αρχιδιοικητου κα[ι] αλεξανδρου του σασαι του εν ευσεβειαι επι της πολεως υπο τε ανοπτηνου του τειρεους του και αντιποιουμενου την κληρονομιαν και ετερων τινων πολιτων ου προεδωκεν τον δημον αλλα σπουδην και φιλοτιμιαν εισενεγκαμενος περιεποιησεν τωι δημωι κατα αποφασιν την κληρονομιαν δι ο δεδοχθαι τηι βουληι και τω δημωι μη απαρασημαντον εασαι την του ανδρος καλοκαγαθιαν αλλα κατα την γεγενημενην εν βουληι και εκλησιαι χειροτονιαν υπαρχειν αυτον ευεργετην του δημου και στεφανουσθαι εν τε τοις διοσσωτηριοις και ηρακλειοις και εν ταις κατα μηνα και κατ ενιαυτον δημοτελεσι συνοδοις χρυσωι στεφανωι του ιεροκηρυκος αναγορευοντος κατα ταδε ο δημος στεφανοι απολλωνιον αββα ευεργετην χρυσωι στεφανωι τυχηι αγαθηι του δε ψηφισματος τουτου το αντιγραφον αναγραψαντα εις πινακα χαλκουν αναθειναι εν τωι προναωι του της ασταρτης ιερου οπως αν και οι λοιποι θεωρουντες το του δημου ευχαριστον πειρωνται αει τινος αγαθου παραιτιοι γινεσθαι τηι πολει. εδοξε.